《喜子胜仲登第》
宋代·葛书思

广场笔阵数千人，喜汝穿杨箭镞亲。庆绪绵长时幸会，文科兴复事还新。

昔年继榜熙宁岁，今偶同科绍圣春。从此莫教书种断，孙曾应复值昌辰。

作者简介：（1032—1104）宋江阴人，字进叔，号虚游子。葛密子。神宗熙宁六年进士。调建德主簿。时密已老，书思遂投书归养十余年。后历封丘主簿、涟水县丞，官至朝奉郎。卒特谥清孝。有《安遇集》。